EkBass/fiwiki-20250220-pages-articles huggingface dataset:
Kurt Kresse

Kurt Kresse (s. 15. lokakuuta 1919) oli saksalainen jalkapalloilija ja jalkapallovalmentaja. == Ura == Kresse pelasi ZSG Altenburg-Nordissa vuosina 1949–1950. Hän siirtyi tämän jälkeen kahdeksi kaudeksi SG Deutsche Volkspolizei Weimariin. Lopetettuaan pelaajauran Kresse siirtyi Dynamo Dresdenin apuvalmentajaksi vuosiksi 1956–1957. Hän onnistui nostamaan seuran DDR-Ligaan. == Lähteet == Luokka:Itäsaksalaiset jalkapalloilijat Luokka:Itäsaksalaiset jalkapallovalmentajat Luokka:Vuonna 1919 syntyneet Luokka:Mahdollisesti elävät henkilöt
Kokkolan kaupunginteatteri

Kokkolan kaupunginteatteri on Kokkolan Teatteritalo Vartiolinnassa toimiva ammattiteatteri. Teatteri sai alkunsa vuonna 1905 Kokkolan Työväen Yhdistyksen näytelmäseurana. Vuonna 1920 näytelmäseura vaihtoi nimensä Kokkolan Työväen Näyttämöksi. Vuonna 1938 Kokkolaan perustettiin toinenkin suomenkielinen teatteri, Kokkolan Näyttämö. Teatterit yhdistettiin vuonna 1947 Kokkolan Yhteisteatteriksi, joka vaihtoi nimensä vuonna 1949 Keski-Pohjanmaan Maakuntateatteriksi. Vuonna 1961 perustettiin Kokkolan kaupunginteatteri. Arkkitehti Ole Gripenbergin suunnittelema kaunis, ”Pompejin punaiseksi” maalattu Vartiolinna edustaa 1920-luvun klassistista arkkitehtuuria puhtaimmillaan. Kokkolan kaupunginteatterin kotina tunnetun rakennuksen on alun perin rakennuttanut Keski-Pohjanmaan Suojeluskuntajärjestö keskustalokseen. Talo valmistui ennätysajassa: peruskivi muurattiin 12.5.1927 ja kymmenvuotiaan Suomen itsenäisyyspäivää vietettiin juhlasalissa 6.12.1927. Teatteritoimintaa on Vartiolinnassa ollut aina 1930-luvulta alkaen, jolloin talo toimi Kokkolan Näyttämön tyyssijana. Ensimmäinen kokoillan näytelmä ”Espanjan kärpänen” sai ensi-illan Vartiolinnan juhlasalissa tammikuussa 1932. Teatterissa on kaksi näyttämöä; suuremmassa salissa eli päänäyttämöllä on 197 paikkaa ja pienellä näyttämöllä eli Katariinan kamarissa on 60 paikkaa. Kokkolan kaupunginteatterin johtajana aloitti 1.7.2023 Jouni Leikkonen. == Teatterin johtajia == *Niilo Kuukka (1957–1962) *Esko Poikonen (1967– *Esko Vuorio (1976–1977) *Erkki Aura (1977–1979) *Eero Siren (1979–1982) *Jukka- Pekka Rotko (1982–1984) *Seppo Rantonen (1984–1987) *Jukka-Pekka Rotko (1987–1990) *Liisa Isotalo (1990–1993) *Untamo Lepola (1993–1996) *Ossi Räikkä (1996–1999) *Jari Ålander (1999–2001) *Jukka-Pekka Rotko (2001–2006) *Anu Hälvä & Petteri Sallinen (2007–2009) *Ari-Pekka Lahti & Jarkko Lahti (2009–2012) *Sini Pesonen (2012–2015) *Juha Vuorinen (2015–2020) *Juha Luukkonen (2020–2023) *Jouni Leikkonen (2023-) ==Näyttelijöitä ja ohjaajia== *Kerttu Juusola (1983–) *Anna-Maija Ollikainen (1983–) *Esko Rissanen (1983–) *Tuomas Vuorinen (ohjaaja, 1984–) ==Lähteet== * Suomen teatterit ja teatterintekijät 1983, 1993, Teatterit ja teatterintekijät 2005 === Viitteet === ==Aiheesta muualla== * Kokkolan kaupunginteatterin verkkosivut Luokka:Suomen teatterit Luokka:Kokkolan kulttuuri Luokka:Kokkolan rakennukset ja rakennelmat
Minskin keskusrautatieasema

Minskin keskusrautatieasema eli Minskin matkustajaliikenteen keskusasema (, ) on rautatieasema Valko-Venäjän pääkaupungissa Minskissä. Asema on sekä Minskin lähiliikenteen junien että maan pikajunaliikenteen keskusasema. == Historia == Minskin ensimmäinen rautatieasema oli Venäjän tsaarin Aleksanteri II aikana Vilna–Minsk-radan äärelle 1870-luvun alkupuolella rakennettu Vilnan asema (, ). Tämä rata jatkui edelleen Vilnasta Itämeren rannalle Liepājaan ja kaakossa Romnyyn, joka sijaitsee nykyisen Sumyn alueella Ukrainassa. Aluksi asemarakennelmat olivat puusta, mutta 1890 tilalle rakennettiin kivinen asemarakennus. Toisen maailmansodan aikana asemanseutu rakennuksineen tuhoutui. Vuosina 1948–1956 Minskin rautatieaseman aukiosta rakennettiin arkkitehti B. Rubanenkon johtaman suunnittelijaryhmän johdolla mahtipontinen Neuvostoliiton paraatiportti länteen. Nykyinen matkustajaliikenteen keskusasema ympäristön maisemointeineen rakennettiin vuosina 1992–2001 arkkitehti Viktar Kramarenkan suunnitelmien pohjalta. Itse asemarakennus valmistui 2000. Asemarakennukseen kuuluu neljä maanpäällistä ja yksi maanalainen kerros. == Liityntäliikenne == Aseman naapurina samalla Rautatieaseman aukiolla sijaitsee Minskin keskuslinja-autoasema. Asemalta on pääsy myös läheiselle Itsenäisyyden aukiolla sijaitsevalle Minskin metron Leninin aukion asemalle (, . == Lähteet == == Aiheesta muualla == * Минское отделение Белорусской железной дороги - Выберите станцию - Minskin lähijunien sivusto reitteineen ja joidenkin asemien aikatauluineen - Klikkaa kaaviosta asemaa sen aikataulun saamiseksi (Valko-Venäjän rautateiden Minskin osasto) *Valko-Venäjän juna-aikatauluja (karttavalikon kautta) * Kaukoliikenteen junia Minskin keskusasemalle/-lta (poezda.net) * Kaukoliikenteen juna-aikatauluja Minskin keskusasemalle (rasp.yandex.ru) * Venäjän rautateiden matkustajaliikenteen sivut, sis. aikatauluhaku (rzd.ru) * Valko-Venäjän rataverkon kartta * Valokuvia Valko-Venäjän rautatieasemista ja radoista (railwayz.info) * Aseman historiaa Keskusrautatieasema Luokka:Valko-Venäjän rautatieliikennepaikat Luokka:Minskin rakennukset ja rakennelmat
Homo EP

Homo EP (SOFCS 007) on suomalaisen laulaja-lauluntekijä Jukka Takalon CD-EP, joka julkaistiin 28. huhtikuuta 2010. Idean levyn Jokainen on vähän homo -kappaleeseen Takalo sai esimerkiksi internetissä liikkuvista suvaitsevaisuus- ja rasismikeskusteluista. "Homo" -sanaa kappaleella ovat huutamassa mm. Kauko Röyhkä ja Radiopuhelimien J.A. Mäki. EP:n kannet suunnitteli Muodin huipulle -ohjelmasta tuttu Antti Putkonen. == Kappaleet == Sävellykset ja sanoitukset Jukka Takalo. # # # # == Aiheesta muualla == * Kappaleen musiikkivideo * Levy- yhtiön esittely * Luokka:Vuoden 2010 EP:t Luokka:Jukka Takalon albumit
Ronny Teuber

Ronny Teuber (s. 1. syyskuuta 1965) on saksalainen jalkapallomaalivahti. Hän pelasi pääosan urastaan, 110 Oberliga-ottelua, Dynamo Dresdenin paidassa. Itä- Saksan nuorten jalkapallomaajoukkueessa hän pelasi 15 ottelua, ja aikuisten joukkueessa yhden ottelun Kuwaitia vastaan.Tilastot == Lähteet == Luokka:Itäsaksalaiset jalkapallomaalivahdit Luokka:Vuonna 1965 syntyneet Luokka:Elävät henkilöt
Machiko Kyō

Machiko Kyō (25. maaliskuuta 1924 Osaka, Japani – 12. toukokuuta 2019 Tokio, Japani) oli japanilainen näyttelijä, joka tuli tunnetuksi 1950-luvulla. Hänet palkittiin suomalaisella Jussi-palkinnolla parhaasta ulkomaalaisesta naisnäyttelijästä elokuvasta Helvetin portti (Jigokumon, 1953). Hän oli ehdolla Golden Globe -palkintoon parhaasta naispääosasta musikaali- tai komediaelokuvassa vuonna 1957 elokuvasta Elokuun teehuone (The Teahouse of the August Moon), jossa hänen vastanäyttelijöinään olivat Marlon Brando ja Glenn Ford. Hänet muistetaan kuitenkin ehkä parhaiten Akira Kurosawan läpimurtoteoksesta Rashomon – paholaisen temppeli (1950) ja Kenji Mizoguchin elokuvassa Ugetsu – kalpean kuun tarinoita (1953). Ennen elokuvauraa hän toimi tanssijana 1940-luvulla. Machiko Kyō sai naispääosastaan elokuvassa Helvetin portti ulkomaisen Jussi-palkinnon vuonna 1957. Vuonna 2017 hänet palkittiin Japanin elokuva-akatemian elämäntyöpalkinnolla. Kyō kuoli sydämen vajaatoimintaan 95-vuotiaana sairaalassa Tokiossa 12. toukokuuta 2019. == Lähteet == == Aiheesta muualla == *Machiko Kyōn muistokirjoitus Helsingin Sanomissa Luokka:Japanilaiset näyttelijät Luokka:Jussi-palkinnon saajat Luokka:Vuonna 1924 syntyneet Luokka:Vuonna 2019 kuolleet
NBA Live

NBA Live on EA Sportsin tuottama ja julkaisema koripalloaiheinen videopelisarja. Pelisarjan ensimmäinen osa NBA Live 95 julkaistiin vuonna 1994. Vuonna 2011 pelin nimenä oli poikkeuksellisesti NBA Elite 11. Sarjan kilpailijana on 2K Sportsin NBA 2K -pelisarja. Pelisarjan osa NBA Live 13 peruuntui.EA:n urheilupelisarja jatkaa raivokasta kompurointiaan Pelaajalehti.com. == Sarjan osat == * NBA Live 95 * NBA Live 96 * NBA Live 97 * NBA Live 98 * NBA Live 99 * NBA Live 2000 * NBA Live 2001 * NBA Live 2002 * NBA Live 2003 * NBA Live 2004 * NBA Live 2005 * NBA Live 06 * NBA Live 07 * NBA Live 08 * NBA Live 09 * NBA Live 10 * NBA Elite 11 * NBA Live 14 * NBA Live 15 * NBA Live 16 * NBA Live Mobile * NBA Live 18 * NBA Live 19 == Katso myös == * NBA 2K == Lähteet == == Aiheesta muualla == * Virallinen sivusto * Pelisarja MobyGamesissä *
Kuvittajat

Kuvittajat ry on suomalainen yhdistys, jonka tavoitteena on edistää suomalaisen kuvituksen asemaa ja tukea kuvittajia ammatissaan. Kuvittajat ry toimii suomalaisen kuvitusalan asiantuntijana, esiinnostajana ja edunvalvojana. Kuvittajat ry:n toimintaa rahoitetaan Opetus- ja kulttuuriministeriön tuella, Kopioston jakamilla tekijänoikeuskorvauksilla ja jäsenmaksuilla. Kuvittajat ry:n toimisto ja Galleria Kuvitus sijaitsevat Helsingin Hämeentiellä. Yhdistyksen vuonna 2018 perustettu Galleria Kuvituksen näyttelyt keskittyvät nykykuvitukseen. Näyttelyistä kerrotaan Galleria Kuvitus -podcastissa. == Kuvittaja-lehti == Kuvittaja on kulttuurilehti, jossa esitellään suomalaisen kuvituskentän ajankohtaisia ilmiöitä ja tekijöitä sekä perehdytään alan ammatillisiin kysymyksiin, klassikoihin ja kansainvälisiin tekijöihin. Se ilmestyy painettuna kaksi kertaa vuodessa. Lehti perustettiin vuonna 2004 ja se sai pienten aikakauslehtien yhteisjärjestö Kultti ry:n Vuoden laatulehti 2010 -kilpailussa kunniamaininnan lehden uudistamisesta. ==Apurahat== Kuvittajat ry myöntää vuosittain kulu- ja projektiapurahoja ammattikuvittajille kuvitushankkeisiin, työskentelyedellytysten parantamiseen sekä jatkokoulutukseen. Apurahoja jaetaan tekijänoikeusjärjestö Kopioston kuvitusten käytöstä keräämistä korvauksista, jotka jyvitetään kopioinnin lajin mukaan eri järjestöille. Kuvittajat ry on jakanut apurahoja vuodesta 2005 alkaen ja vuotuinen jakosumma on kasvanut 60 000:sta yli 300 000:een euroon. == Palkinnot ja tunnustukset == ===Vuoden kuvittaja=== Kuvittajat ry on palkinnut Vuoden kuvittajan vuodesta 2019. ===Kieku-, Kaiku- ja Kukko-palkinto (2005–2015)=== Aiemmin Kuvittajat ry jakoi joka toinen vuosi Kieku-, Kaiku- ja Kukko-palkinnot. Kieku- ja Kaiku-palkinnot jaettiin ensimmäisen kerran syksyllä 2005 ja Kukko-palkinto kesällä 2007. Kaikkien kolmen palkinnon suuruus oli 5 000 euroa. Palkinnot olivat kollegiaalinen tunnustus ansioituneille kuvittajille. Kieku annettiin elämäntyöstä, Kaiku kuvittajatulokkaalle ja Kukko oppimateriaali- ja tietokirjakuvittajalle. ;2005 *Kieku: Aleksander Lindeberg *Kaiku: Erika Kallasmaa o.s. Kovanen ;2007 *Kieku: Pekka Vuori *Kaiku: Aino Havukainen ja Sami Toivonen *Kukko: Jukka Lemmetty ;2009 *Kieku: Hannu Taina *Kaiku: Marika Maijala *Kukko: Gua Vainio ;2011 *Kieku: Oili Tanninen *Kaiku: Jussi Kaakinen *Kukko: Carlos Da Cruz ;2013 *Kieku: Seppo Polameri *Kaiku: Christer Nuutinen *Kukko: Salla Savolainen * Kuvitustimantti: Ville Tietäväinen ;2015 *Kieku: Kristiina Louhi *Kaiku: Anna Emilia Laitinen *Kukko: Laila Nevakivi ==Lähteet== Luokka:Suomalaiset kuvataidealan järjestöt
Maitepunatäplä

Maitepunatäplä eli lounaanpunatäplä (Zygaena filipendulae) on pienehkö, punatäpliin kuuluva perhoslaji. Suomen lajiston uhanalaisarvioinnissa 2010 se on luokiteltu vaarantuneeksi (VU)Jari-Pekka Kaitila, Kari Nupponen, Jaakko Kullberg & Erkki Laasonen 2010. Perhoset. Julk.: Rassi, P., Hyvärinen, E., Juslén, A. & Mannerkoski, I. (toim.). Suomen lajien uhanalaisuus – Punainen kirja 2010. Ympäristöministeriö & Suomen ympäristökeskus, Helsinki. s. 430–470. == Koko ja ulkonäkö == Maitepunatäplä muistuttaa ulkonäöltään suuresti lähilajejaan, minkä lisäksi se on ulkonäöltään huomattavan muunteleva ja laji onkin jaettu Euroopassa useisiin alalajeihin. Pohjaväriltään mustissa, vihertävän tai sinisen metallinhohtoisissa siivissä on kuusi, melko pyöreää, punaista täplää. Täplät ovat parittain siten, että siiven etureunan puolella oleva täplä on hieman lähempänä siiven tyveä ja kaikkein lähimpänä siipien tyveä olevat täplät saattavat olla osittain yhtyneet. Etusiiven alapinnalla on punertavaa kehnää, etenkin naarailla. Takasiivet ovat kirkkaanpunaiset, ja niissä on kapea musta reunus. Vartalo on täysin musta, mutta raajoissa on kuparinen hohde. Silmät ja imukärsä ovat hyvin kehittyneet ja huulirihmat ovat karvaiset. Siipiväli on 28-35 mm.UK Moths Norges sommerfugler Svenska fjärilar s. 89-91 ja 256-261 Lajista tavataan ajoittain myös värimuotoa f. flava, jonka täplät ovat keltaiset. Muita värimuotoja ovat oranssitäpläinen f. aurantia, oranssinpunatäpläinen f. intermedia sekä ruskeatäpläinen f. chrysanthemi. Tavataan myös yksilöitä, joilla täplät ovat tavalla tai toisella poikkeavia. Näitä ovat esimerkiksi f.cytisi, jolla täplät ovat yhtyneet pareittain ja f. polygalae, jolla kaikki täplät ovat yhtyneet yhdeksi punaiseksi alueeksi. Muodoilta f. spoliata ja f. quinquemaculata puuttuu yksi täplä. Muodolla f. costimaculata siiven etureuna on punakehnäinen. Etelämpänä Euroopassa tavattavilta alalajeilta tunnetaan lisäksi muutamia muita poikkeavia muotoja. Keski- ja Etelä-Euroopassa eläviä lähilajeja ovat Zygaena trifolii, Zygaena transalpina, Zygaena hippocrepidis sekä Zygaena angelicae. Näiden luotettava erottaminen maitepunatäplästä voi vaatia perhosen genitaalien tutkimista. == Levinneisyys ja lentoaika == Euroopassa maitepunatäplä on hyvin yleinen laji ja yleisimpiä sukunsa edustajia. Sen levinneisyys ulottuu Espanjasta ja Irlannista Euroopan poikki Fennoskandian eteläosiin ja Kaukasukselle. Suomessa sitä tavataan Ahvenanmaalla sekä maan lounais- ja eteläosassa. Lajin lentoaika on heinä-elokuussa.Perhoswiki == Elinympäristö ja elintavat == Maitepunatäplä elää niityillä, metsäaukioilla ja rannoilla. Se suosii kalkkipitoista maastoa. Lajin esiintyminen on sidottu toukan ravintokasvin, keltamaitteen, esiintymiseen. Perhoset lentävät aurinkoisina päivinä ja käyvät ahkerasti kukilla. Laji talvehtii toukkana. == Ravintokasvi == Toukan pääasiallinen ravintokasvi on keltamaite (Lotus corniculatus), etelämpänä myös muutamat muut hernekasvit == Lähteet == == Aiheesta muualla == *Suomen Perhoset: Maitepunatäplä *UK Safari * Bestimmungshilfe des Lepiforums * koiraan genitaalit * naaraan genitaalit Luokka:Punatäplämäiset
Amyloidi

Amyloidit ovat proteiininpalasia, jotka syntyvät aineenvaihdunnan seurauksena. Useissa aineenvaihdunnan häiriöissä amyloidit kertyvät elimistöön amyloidiplakiksi aiheuttaen amyloidoosia. Sairauksia, joihin amyloidiproteiinit liittyvät, ovat esimerkiksi Parkinsonin tauti, nivelreuma ja Huntingtonin tauti. Alzheimerin taudissa beeta-amyloidit kertyvät aivoihin amyloidiplakiksi. Siellä ne amyloidihypoteesin mukaan aiheuttavat muistista vastaavien aivosolujen kuolemaa ja ovat näin taudinkuvaan liittyvän dementian syynä. ==Sairauksia liittyen amyloidiin== Tauti Proteiini lyhenne Alzheimerin tauti Beeta-amyloidi Aβ Aikuistyypin diabetes IAPP (Amylin) AIAPP Parkinsonin tauti Alpha-synuclein none Hullun lehmän tauti PrPSc"More than just mad cow disease", Nature Structural Biology 8, 281 (2001) doi:10.1038/86132 APrP Huntingtonin tauti Huntingtin none Medullaarinen kilpirauhassyöpä Kalsitoniini"Amyloidosis, Overview" by Bruce A Baethge and Daniel R Jacobson ACal Rytmihäiriö Atrial natriuretic factor AANF Ateroskleroosi APO A-1 Milano AApoA1 Nivelreuma Serumi amyloidi A AA Aortic medial amyloid Medin AMed Prolaktinooma Prolaktiini APro Perinnöllinen amyloidinen polyneuropatia Transthyretin ATTR Perinnöllinen systeeminen amyloidoosi Lysotsyymi ALys Dialysis related amyloidosis Beta 2 microglobulin Aβ2M Meretojan tauti Gelsolin AGel Lattice corneal dystrophy Keratoepithelin AKer Amyloidi angiopatia Beeta-amyloidi Aβ Cerebral amyloid angiopathy (Icelandic type) Cystatin ACys Systeeminen kevytketjuamyloidoosi Immunoglobulin light chain AL AL Inkluusiokappalemyosiitti S-IBM none == Lähteet == == Aiheesta muualla == *
Seiji Miyaguchi

Seiji Miyaguchi (15. marraskuuta 1913 – 12. huhtikuuta 1985) oli japanilainen näyttelijä, joka muistetaan varmasti parhaiten elokuvasta Seitsemän samuraita (1954), josta hänet palkittiin parhaasta miessivuosasta. Muuten hän on näytellyt pienissä rooleissa ja saanut harvoin päärooleja. Hän näytteli myös 1980-luvulla tehdyssä yhdysvaltalaisessa toimintaelokuvassa The Challenge (1982), jossa myös Toshirō Mifune näytteli. Hän kuoli vuonna 1985 syöpään. == Aiheesta muualla == * * Luokka:Japanilaiset näyttelijät Luokka:Vuonna 1913 syntyneet Luokka:Vuonna 1985 kuolleet
Sami Sirviö (muusikko)

Sami Sirviö (s. 28. toukokuuta 1970 Pyhäjärvi) on ruotsinsuomalainen rock- muusikko, joka soitti ruotsalaisessa Kent-yhtyeessä vuosina 1990–2016. Nykyään hän soittaa The Mobile Homes-yhtyeessä sekä Innesi-projektissa. Sirviö perusti Kentin yhdessä laulaja Joakim Bergin, basisti Martin Sköldin, kosketinsoittaja Thomas Bergqvistin ja rumpali Markus Mustosen kanssa vuonna 1990. Luokka:Ruotsalaiset kitaristit Luokka:Vuonna 1970 syntyneet Luokka:Elävät henkilöt Luokka:Ruotsinsuomalaiset henkilöt
Udelnaja

Udelnaja () on historiallinen kaupunginosa Pietarissa Venäjällä. Se sijaitsee kaupungin pohjoisosassa Viipurin piirissä Suomeen johtavan rautatien varrella (Udelnajan asema). Pohjoisessa Udelnaja rajoittuu Ozerkiin ja Suvalaan, lännessä Kolomäkeen, idässä Sosnovkaan ja Lesnoihin. Paikkakunta on saanut nimensä apanaasimaiden virastosta (ven. Departament udelov), jolle se kuului 1700-luvun lopulta lähtien. 1800-luvun alussa siellä toimi mallimeijeri ja myöhemmin maatalousopisto. Rautatien rakentamisen jälkeen seudulle syntyi huvila-asutusta. Vuonna 1922 Udelnaja liitettiin Pietarin kaupunkiin. 1940-luvun lopulla sinne alettiin rakentaa asuinalueita. Udelnajan metroasema avattiin vuonna 1982. ==Lähteet== ==Aiheesta muualla== * Udelnaja Pietari- tietosanakirjassa Luokka:Pietarin historialliset kaupunginosat Luokka:Viipurin piiri (Pietari)
Tulisirkkuset

Tulisirkkuset (Coryphospingus) on tangarojen heimoon kuuluva varpuslintusuku. Tulisirkkusten sukuun kuuluu BirdLifen mukaan kaksi lajia. == Tulisirkkusiin kuuluvia lajeja == * Tulikruunusirkkunen (Coryphospingus pileatus) * Tulisirkkunen (Coryphospingus cucullatus) ==Lähteet== == Aiheesta muualla == *ITIS: Coryphospingus (englanniksi) Luokka:Tangarat
Aleksandr Danilovitš Menšikov

Aleksandr Danilovitš Menšikov (, 16. marraskuuta (J: 6. marraskuuta) 1673 Moskova, Moskovan Venäjä – 23. marraskuuta (J: 12. marraskuuta) 1729 Berjozov, Venäjän keisarikunta) oli venäläinen valtiomies ja sotapäällikkö sekä ruhtinas. Aleksandr Menšikov oli keisarillisen hovin tallimiehen poika. Vuodesta 1686 lähtien hän toimi Pietari I:n sotilaspalvelijana. Hän osallistui Pietari I:n kanssa Asovan sotaretkeen vuosina 1695–1696 ja matkalle Hollantiin vuosina 1697–1698. Vähitellen hänestä tuli yksi tsaarin lähimmistä työtovereista ja ystävistä. Vuonna 1703 Menšikov nimitettiin Inkerin kuvernööriksi. Suuressa Pohjan sodassa hän toimi yhtenä Venäjän joukkojen komentajista ja johti koko maata Pietari I:n matkojen aikana. Vuosina 1717–1724 ja 1726–1727 hän oli sotakollegiumin johtaja. Vuonna 1702 Menšikov sai kreivin ja vuonna 1707 ruhtinaan arvonimen. Pietari I:n kuoltua Menšikov nosti valtaistuimelle pitkäaikaisen ystävänsä Katariina I:n, jonka aikana hän toimi itse maan todellisena hallitsijana. Pietarin ja Katariinan tyttäret Anna Petrovna ja Elisabet Petrovna kasvatettiin hänen perheessään. Toukokuussa 1727 hän naitti tyttärensä Marian Pietari II:lle, mutta joutui pian epäsuosioon. Syyskuussa 1727 Menšikovia syytettiin valtiopetoksesta ja valtion varojen kavalluksesta. Yhdessä perheensä kanssa hänet karkotettiin Berjozoviin Siperiaan. Menšikovin koko valtava omaisuus takavarikoitiin valtiolle. Pietarin Vasilinsaarella on Menšikovia varten vuosina 1710–1712 ja 1713–1727 rakennettu Menšikovin palatsi. ==Lähteet== == Aiheesta muualla == * E. Ahlfors : Leipurikisällistä ruhtinaaksi. Aleksasjka Danilitjin ihmeelliset elämänvaiheet, Helsingin Sanomat Viikkoliite, 20.08.1933, nro 34, s. 2, Kansalliskirjaston digitaaliset aineistot Luokka:Venäläiset aateliset Luokka:Venäjän marsalkat Luokka:Inkerin historia Luokka:Siperiaan karkotetut henkilöt Luokka:Vuonna 1673 syntyneet Luokka:Vuonna 1729 kuolleet
Huhtiyökkönen

Huhtiyökkönen (Brachionycha nubeculosa) on verraten kookas kevään yöperhoslaji. == Koko ja ulkonäkö == Yleisväritykseltään huhtiyökkönen on vaaleanharmaa perhonen. Siipien pohjaväri on tuhkanharmaa, ja niiden kuviointi on tummaa. Keilatäplä on vaalea, mutta siinä on paksu musta reunus. Samanlainen selväpiirteinen reunus on myös vaalean munuaistäplän takaosassa. Aaltoviiva erottuu yleensä. Takasiivet ovat etusiipiä vaaleammat. Siipiväli on 49-56 mm. http://perhoset.1g.fi/A/A17/081/A17_109/nubeculosa.htmhttp://www2.nrm.se/en/svenska_fjarilar/b/brachionycha_nubeculosa.html == Levinneisyys ja lentoaika == Suomessa lajia tavataan ainakin Pohjois- Pohjanmaalle saakka. Lentoaika painottuu huhtikuun loppupuoliskolle ja toukokuun alkuun.http://wibe.ath.cx/hyonteiset/index.php?option=com_content&view;=article&id;=17248 == Elinympäristö ja elintavat == Elinympäristönään koivuvaltaista maastoa suosiva huhtiyökkönen on yöaktiivinen perhonen, joka lentää valolle. Päivisin sen voi tavata lepäämästä puunrungoilta tai rakennusten seiniltä.http://ukmoths.org.uk/show.php?bf=2228 Talvehtii maaperässä kotelona. == Ravintokasvi == Toukan ravintokasveja ovat monet lehtipuut, erityisesti kuitenkin koivut (Betula sp.)http://www.funet.fi/pub/sci/bio/life/insecta/lepidoptera/ditrysia/noctuoidea/noctuidae/psaphidinae/brachionycha/index.html. Muita huhtiyökkösen toukan ravintokasveja ovat lehmukset (Tilia), haapa (Populus tremula), vaahterat (Acer), jalavat (Ulmus), tuomi (Prunus padus), pajut (Salix), lehtokuusama (Lonicera xylosteum) ja paatsama (Rhamnus frangula). == Lähteet == == Aiheesta muualla == *Laji.fi: Huhtiyökkönen (Brachionycha nubeculosa) *Perhostutkijainseura: Huhtiyökkönen (Brachionycha nubeculosa) Luokka:Yökköset
Sirkkulit (suku)

Sirkkulit (Spizella) on sirkkulien heimoon kuuluva varpuslintusuku. Sirkkulien sukuun kuuluu BirdLifen mukaan 6 lajia. == Sirkkuleihin kuuluvia lajeja == * Kenttäsirkkuli (Spizella passerina) * Ketosirkkuli (Spizella pusilla) * Marunasirkkuli (Spizella breweri) * Meksikonketosirkkuli (Spizella wortheni) * Nokikurkkusirkkuli (Spizella atrogularis) * Sirkkasirkkuli (Spizella pallida) ==Lähteet== == Aiheesta muualla == *ITIS: Spizella (englanniksi) Luokka:Sirkkulit
Sessue Hayakawa

Sessue Hayakawa (10. kesäkuuta 1889 – 23. marraskuuta 1973) oli japanilainen näyttelijä. == Ennen näyttelijäuraa == Hayakawa oli valmistautunut uraan merivoimissa, mutta hänen tärykalvonsa repeytyi uintionnettomuudessa, eikä hän läpäissyt armeijan kuntotestiä. Hän palasi teatteriin ja perusti keisarillisen teatteriryhmän, joka kierteli Yhdysvalloissa vuonna 1913. Siellä hänen lahjakkuutensa huomasi tuottaja Thomas H. Ince, joka tarjosi hänelle elokuvasopimusta. Sen jälkeen Hayakawa esiintyi useissa mykkäfilmeissä, kuten elokuvassa Typhoon (1914) ja Cecil B. DeMillen Norsunluukuningas-elokuvassa (1915). Nämä elokuvat tekivät Hayakawasta Hollywoodin ensimmäisen aasialais- amerikkalaisen tähden. == Elokuvaura == Suosiostaan huolimatta Hayakawalle tarjottiin usein samantyyppisiä rooleja joko eksoottisena roistona tai rakastajana, joten hän päätti perustaa oman tuotantoyhtiönsä. Hän lainasi miljoona dollaria entiseltä opiskelijaystävältään ja perusti Hayworth Films -yhtiön vuonna 1918. Seuraavan kolmen vuoden aikana hän tuotti ja joskus näytteli vaimonsa Tsuru Aokin kanssa 23:ssa eri elokuvassa. Yhtiö menestyi hyvin. Se tuotti vuosittain kaksi miljoonaa dollaria, joten Hayakawa alkoi elää leveästi ja rakennutti jopa linnan kodikseen. Kun työt Yhdysvalloissa harvenivat, hän muutti Eurooppaan, missä hän työskenteli näyttelijänä, näytelmäkirjailijana ja kirjailijana. Hän asui Euroopassa toisen maailmansodan ajan ja siirtyi äänielokuviin projektien kuten Tokio Joen (1949) kautta, jossa hän näytteli Humphrey Bogartin rinnalla. Toisen maailmansodan tapahtumiin perustuva Kwai-joen silta (1957) oli Hayakawan suurin menestys. Elokuvassa hän näytteli eversti Saitoa, isänmaallista japanilaista vankileirin upseeria Alec Guinnessin vastanäyttelijänä. Hayakawa sai Oscar-ehdokkuuden parhaasta miessivuosasta, ja piti roolia ja suoritustaan pitkän uransa huippuna. Hayakawa jäi eläkkeelle pian Kwai-joen sillan jälkeen vuonna 1966 ja eli zen- buddhalaisena pappina kuolemaansa asti. Hän kuoli vuonna 1973 aivoveritulppaan. == Aiheesta muualla == * * Luokka:Japanilaiset näyttelijät Luokka:Hollywood Walk of Fame Luokka:Vuonna 1889 syntyneet Luokka:Vuonna 1973 kuolleet
Noisecontrollers

Noisecontrollers on hollantilainen elektronisen musiikin yhtye, joka tuottaa pääasiassa hardstyle-musiikkia. Sen perustivat musiikkituottaja ja DJ Bas Oskam ja Arjan Terpstra vuonna 2005. ==Singlet== * 2007 Noisecontrollers - Feel It * 2007 Noisecontrollers - Creatures / Against All Odds * 2007 Noisecontrollers - Crump / Marlboro Man / Aliens * 2007 Noisecontrollers vs. Speedy Bass - Wanna Freak You * 2008 Noisecontrollers - Bassleader Anthem * 2008 Noisecontrollers - Shreek / Venom / Rushroom * 2009 Noisecontrollers - Ctrl.Alt.Delete (In Qontrol Anthem 2009) * 2009 Noisecontrollers - Surge Of Power EP Part 1 * 2009 Noisecontrollers - Surge Of Power EP Part 2 * 2009 Headhunterz & Wildstylez vs. Noisecontrollers - Tonight / Famous * 2009 Noisecontrollers - Yellow Minute / Sanctus / Revolution Is Here / Attack Again * 2010 Noisecontrollers vs. Toneshifterz - Jaydee / Empire Of The Sun * 2010 Noisecontrollers vs. Headhunterz - The Space We Created * 2010 Noisecontrollers - Faster 'N Further / Macabre 2010 / Club Jumper / Darkside Of Emotions * 2010 Noisecontrollers & Psyko Punkz - Bass Mechanics / Universe * 2011 Wildstylez & Noisecontrollers - A Different Story * 2011 Digital Punk & Noisecontrollers - Blue Horizon * 2011 Noisecontrollers & Wildstylez - Stardust * 2011 Noisecontrollers - Gimme Love * 2011 Noisecontrollers - Give It Up * 2011 Noisecontrollers - Big Bang * 2011 Noisecontrollers - Stella Nova * 2011 Noisecontrollers - Unite (Official Defqon.1 Anthem 2011) * 2012 Noisecontrollers - So High ==Remixit== * 2009 Zany - Thugs (Noisecontrollers Remix) * 2009 Wildstylez - KYHU (Noisecontrollers Remix) * 2009 Brennan Heart - One Blade (Noisecontrollers Remix) * 2009 Showtek - We live for the Music (Noisecontrollers Remix) * 2010 Headhunterz - Forever As One (Noisecontrollers Remix) * 2010 Brooklyn Bounce - Club Bizarre (Headhunterz & Noisecontrollers Rmx) ==Albumit== *2012 E=NC2 * 2014 All Around Luokka:Alankomaalaiset elektronisen musiikin yhtyeet
Bully Beatdown

Bully Beatdown on Mark Burnettin luoma MTV:n tosi-tv-ohjelma. Ohjelmassa kiusaajan uhri pistää kiusaajan ohjelmaan, jossa vapaaottelijat pieksevät tämän. Eriä on kaksi, joista ensimmäinen erä on painia. Erä kestää 3 minuuttia. Kiusaaja aloittaa 5 000 dollarista ja menettää 1 000 dollaria joka kerta kun hän taputtaa tai luovuttaa, jolloin rahat menevät uhreille. Taputus tapahtuu kun jompikumpi joutuu joko kuristusotteeseen, jalkalukkoon, käsilukkoon tai ei muuten vaan kestä kipua. Toinen erä on potkunyrkkeilyä, joka kestää myös 3 minuuttia. Jos kiusaaja kestää koko erän hän saa itselleen 5 000 dollaria, jos taas hän luovuttaa, tulee tyrmätyksi tai tuomari keskeyttää ottelun, kaikki rahat menevät uhreille. Juontajana toimii Jason ”Mayhem” Miller. Sarjan kolmas kausi on tehty samalla formaatilla kuin kaksi ensimmäistäkin, mutta erien pituus on kasvatettu 5 minuuttiin. == Aiheesta muualla == * Luokka:2000-vuosikymmenen yhdysvaltalaiset tositelevisiosarjat Luokka:2010-luvun yhdysvaltalaiset tositelevisiosarjat Luokka:Music Televisionin tositelevisio-ohjelmat
Urawa Red Diamonds

Urawa Red Diamonds () on japanilainen jalkapallojoukkue, joka pelaa Japanin pääsarjan, J. Leaguen 1. divisioonassa. Seura on menestynyt etenkin 2000-luvulla, ja se on voittanut useita kansallisia kilpailuja. Aasian mestareiden liigan "Reds" on voittanut kaksi kertaa 2007 ja 2017. ==Saavutuksia== Ammattilaisjoukkueena ===Kansalliset saavutukset=== *J. League 1. divisioona **kultaa 2006 **hopeaa 2004, 2005 ja 2007 *J. League 2. divisioona **hopeaa 2000 *Keisarin cup (kansallinen cup) **kultaa 2005 ja 2006 *Japanin liigacup **kultaa 2003 **hopeaa 2002 ja 2004 *Japanin supercup **kultaa 2006 **hopeaa 2007 ===Kansainväliset saavutukset=== *AFC Champions League (Aasian mestareiden liiga) **kultaa 2007, 2017 *Seurajoukkueiden maailmanmestaruuskilpailut **pronssia 2007 ==Entisiä pelaajia== * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * ==Entisiä valmentajia== * Volker Finke (2009–2010) * Guido Buchwald (2004–2006) * Aad de Mos (1999) * Horst Köppel (1997) * Holger Osieck (1995–1996, 2007–2008) * Željko Petrović (2011) * Mihailo Petrović (2012–2017) * Maciej Skorża (2023, 2024–) * Per-Mathias Høgmo (2024) == Lähteet == ==Aiheesta muualla== *Seuran virallinen kotisivu *Seuran englanninkielinen kotisivu *Epävirallinen kannattajasivusto Luokka:Japanilaiset jalkapalloseurat Luokka:Vuonna 1950 perustetut urheiluseurat Luokka:Saitama
Liao Bin Qu

Liao Bin Qu (, synt. 11. marraskuuta 1983 Guangxin maakunta, Kiina) on kiinalainen muusikko, joka tuli tunnetuksi Twelve Girls Band-musiikkiryhmässä soittamalla diziä. Hän on opiskellut ammattimaista dizin-, xiaon- ja hulusinsoittoa Central Conservatory of Musicissa. Luokka:Kiinalaiset muusikot Luokka:Vuonna 1983 syntyneet Luokka:Elävät henkilöt
Werner Voigt

Werner Voigt (26. kesäkuuta 1947 – 22. huhtikuuta 2023Werner Voigt Transfermarkt-sivustolla ) oli saksalainen jalkapallovalmentaja ja keskikenttäpelaaja. ==Ura pelaajana== Voigt aloitti pelaajauransa juniorina kotikaupunkinsa Windaun SG Niederlehmessä ja Dynamo Königs Wusterhausenissa. Vuonna 1964 hän siirtyi Berliner FC Dynamon juniorijoukkueeseen, josta nousi edustusmiehistöön 1968. Voigt edusti Stasin joukkueena tunnettua Dynamoa viiden kauden ajan, muttei onnistunut nousemaan vakiomiehistöön. Otteluita DDR-Oberligassa kertyi vain 26. Voigt siirtyi vuonna 1973 1. FC Union Berliniin, jossa pelasi kaksi kautta. Peliaikaa tuli enemmän kuin Dynamossa, mutta Voigt ei edelleenkään ollut avauskokoonpanon vakiomiehiä. Hän jätti Unionin 1975 ja pelasi uransa viimeisen kauden FSV Union Fürstenwaldessa. ==Ura valmentajana== Pelaajauransa jälkeen Voigt jatkoi uraansa jalkapallon parissa valmennustehtävissä. Hän toimi Berliner FC Dynamon juniori- ja reservivalmentajana. Vuonna 1986 hän siirtyi FC Hansa Rostockin päävalmentajaksi. Hän nosti debyyttikaudellaan seuran DDR-Oberligaan sekä FDGB-Pokalin finaaliin ja luotsasi sen parhaimmillaan liigassa neljänneksi kaudella 1988/89. Voigtin johdolla Hansa Rostock pelasi myös UEFA Cupissa kaudella 1989/90, mutta putosi jo ensimmäisellä kierroksella. Kauden 1989/90 jälkeen Voigt sai tehdä Hansa Rostockissa tilaa Uwe Reindersille ja heinäkuussa 1990 hän itse siirtyi DDR-Ligasta pudonneen 1. FC Union Berlinin päävalmentajaksi. Kahden Union-kauden ja Saksan jälleenyhdistymisen jälkeen Voigt jatkoi uraansa FC Stahl Brandenburgissa. Voigtin ura jatkui tämänkin jälkeen entisissä DDR-seuroissa, Berliner FC Dynamossa ja Dynamo Dresdenissä. Saatuaan potkut Dresdenistä joulukuussa 1998 Voigt oli vuosia sivussa valmennustehtävistä, kunnes siirtyi kesällä 2004 1. FC Union Berlinin reservijoukkueen peräsimeen. Syyskuussa 2004 hän nousi edustusjoukkueen valmentajaksi, mutta sai potkut jo joulukuussa. Kesällä 2005 Voigtista tuli SV Lichtenbergin päävalmentaja. Hän valmensi seuraa kolme kautta NFV- Verbandsligassa ja saavutti parhaimmillaan toiseksi 2007/08. ===Meriitit valmentajana=== * DDR-Liga: 1987 * FDGB-Pokal **Hopeaa: 1987 == Lähteet == Luokka:Itäsaksalaiset jalkapalloilijat Luokka:Itäsaksalaiset jalkapallovalmentajat Luokka:Saksalaiset jalkapallovalmentajat Luokka:Vuonna 1947 syntyneet Luokka:Vuonna 2023 kuolleet
Nathalia Dill

Nathalia Goyannes Dill Orrico (s. 24. maaliskuuta 1986 Rio de Janeiro) on brasilialainen näyttelijä. ==Elokuvia== *2007 - Tropa de Elite *2008 - Feliz Natal *2008 - Apenas o Fim ==Televisioesiintymisiä== *2006 - Mandrake *2007 - Malhação *2009 - Paraíso *2009 - Dó-Ré-Mi-Fãbrica *2010 - Escrito nas Estrelas == Aiheesta muualla == * Luokka:Brasilialaiset näyttelijät Luokka:Vuonna 1986 syntyneet Luokka:Elävät henkilöt
Gao Shun

Gao Shun (, pinyin: Gāo Shùn; k. 198) oli Han-dynastian jälkimmäisen puoliskon ajan komentaja, joka oli kuuluisa poikkeuksellisesta rohkeudestaan. Gao Shun oli yksi kenraali ja sotaherra Lü Bun taitavimmista komentajista. Hänet tunnettiin parhaiten Xiaopein kaupungin valtauksesta ja kaupungin takaisinvaltausta kenraali Xiahou Dunin johdolla yrittäneen hyökkäyksen kukistamisesta. Samana vuonna Cao Cao kuitenkin hyökkäsi Lü Bunin tukikohtaan Xiapin ja valloitti sen. Gao Shun ja Lü Bun surmattiin kaupungin valtaamisen jälkeen. == Gao Shun Kolmen kuningaskunnan kertomuksessa == Sanguo yanyi eli Kolmen kuningaskunnan kertomus on 1300-luvulla kirjoitettu teos, jonka 18. luvussa mainitaan Gao Shunin kaksintaistelleen Xiahou Dunin kanssa Xiaopein kaupungin lähellä. Noin 40-50 erän jälkeen Gao Shun joutui vetäytymään. Xiahou Dun seurasi hevosella Gao Shunia syvälle vihollislinjojen taa. Lopulta Cao Xing, Gao Shunin alainen, salaa ampui nuolen kohti Xiahou Dunia. Nuoli osui Xiahou Dunin vasempaan silmään, joka kiskaisi nuolen irti ja nielaisi siihen tarttuneen silmämunan. Tämän jälkeen Xiahou Dun ratsasti suoraan kohti Cao Xingiä, joka ei ehtinyt reagoida ja jäi vihollisen ratsun jalkoihin. Tämän jälkeen Gao Shun kääntyi ympäri ja kokosi joukkonsa kukistaakseen Xiahou Dunin. luokka:Kiinalaiset sotilaat Luokka:Syntymävuosi tuntematon Luokka:Vuonna 198 kuolleet
Stana Katic

Stana Katic (s. 26. huhtikuuta 1978 Hamilton, Ontario, Kanada) on kanadalainen näyttelijä, joka tunnetaan etsivä Kate Beckettin roolista Castle- televisiosarjassa. Katic on myös ääninäyttelijänä vuoden 2011 aikana ilmestyvässä Batman: Arkham City -videopelissä. Katic kävi Länsi-Auroran yläkoulua ja opiskeli DePaulin yliopistossa näyttelijäksi. Hän puhuu englannin, serbokroaatin sloveenin, ranskan ja italian kieliä. == Filmografia == Vuosi Elokuva Hahmo Lisätietoa 1999 Acid Freaks Annie 2003 Shut-Eye Angela 2005 Pit Fighter Marianne 2006 Faceless Diana Palos televisioelokuva Dragon Dynasty Ava televisioelokuva 2007 Feast of Love Jenny 2008 Would Be Kings Julianna Martinelli minisarja Stiletto Raina 007 Quantum of Solace Corinne Veneau The Librarian: Curse of the Judas Chalice Simone Renoir televisioelokuva The Spirit Morgenstern Truth About Kerry Emma 2009–2016 Castle Kate Beckett televisiosarja 2011 The Double Amber 2013 Big Sur Lenore Kandel CBGB Genya Ravan Superman: Unbound Lois Lane ääninäyttelijä 2015 The Tourist Anna The Rendezvous Sister Cities Carolina 2018 Absentia Emily Byrne televisiosarja == Lähteet == ==Aiheesta muualla== * Stana Katicin virallinen sivusto Luokka:Kanadalaiset elokuvanäyttelijät Luokka:Kanadalaiset televisionäyttelijät Luokka:Vuonna 1978 syntyneet Luokka:Elävät henkilöt
Ralf Hauptmann

Ralf Hauptmann (s. 20. syyskuuta 1968 Eberswalde Saksan demokraattinen tasavalta) on saksalainen entinen jalkapalloilija. == Ura == Hauptmann aloitti jalkapallon BSG Stahl Riesassa, jossa hän pelasi vuoteen 1981 saakka. Tällöin Hauptmann siirtyi Dynamo Dresdenin organisaatioon, jossa hän nousi edustusjoukkueeseen vuonna 1987. Hauptmann pelasi seurassa vuoteen 1993, jonka jälkeen hän siirtyi FC Kölniin. Kölnissä hän pelasi vuoteen 2001 saakka. Hauptmann lopetteli uraansa Chemnitzer FC:n paidassa vuosina 2001–2003. Hauptmann pelasi DDR:n maajoukkueessa neljä ottelua. Hän oli myös mukana maan juniorimaajoukkueissa. == Lähteet == Luokka:Itäsaksalaiset jalkapalloilijat Luokka:Saksalaiset jalkapalloilijat Luokka:Vuonna 1968 syntyneet Luokka:Elävät henkilöt
Abdelhamid Kermali

Abdelhamid Kermali (, s. 24. huhtikuuta 1931, k. 13. huhtikuuta 2013) oli algerialainen laitahyökkääjänä pelannut jalkapalloilija ja jalkapallovalmentaja. ==Ura== Kermali aloitti jalkapalloilun 13-vuotiaana USFM Sétifissä, josta hän siirtyi myöhemmin USM Algerin junioreihin. Vuonna 1950 Kermali nousi edustusjoukkueessa ja teki ensimmäisessä ottelussaan kaksi maalia tultuaan vaihdosta kentälle.Il a inscrit son nom en lettres d’or dans l’histoire du football en Algérie. El-annabi 15.5.2006 Viitattu 25.4.2010 Samaisen kauden aikana Kermali sai kuitenkin kahden vuoden kilpailukiellon ja hän matkusti Ranskaan. Saavuttuaan Alsaceen silloinen amatööriseura FC Mulhouse tarjosi Kermalille pelipaikkaa joukkueesta. Hän pelasi joukkueessa kaksi kautta, kunnes vuonna 1953 Ligue 2:ssa pelannut AS Cannes kiinnostui tarjoamaan Kermalille ammattilaissopimusta. Hän vietti seurassa kaksi kautta pelaten yhteensä 71 ottelua. Kaudeksi 1955–1956 Ranskan pääsarjaan noussut Lyon sai hankittua Kermalin joukkueeseensa, jossa hän pelasi 65 ottelua ennen kuin Kermalin ura loppui kesken matkatessaan kesken loppukauden huhtikuussa 1958 takaisin Algeriaan. ==Valmennusura== Kermali aloitti valmentamisen vuonna 1964 palattuaan takaisin Sétifiin, jossa hän valmensi paikallista seuraa ES Sétifiä. Kermali saavutti joukkueen valmentajana Algerian cupin mestaruuden vuonna 1967. Sittemmin hän valmensi 1970-luvun alussa MC Algerin Algerian mestariksi. Vuonna 1979 Kermali johdatti yhdessä päävalmentaja Rachid Hanifin kanssa Algerian alle 20-vuotiaiden maajoukkueen vuoden 1979 nuorten MM- kisoissa puolivälieriin, jossa se hävisi Argentiinalle 5–0. Sittemmin Kermalin otettua Algerian maajoukkueen haltuunsa vuonna 1989 nousi hän maansa arvostetuimpiin valmentajiin johdatettuaan Algerian Afrikan-mestariksi kotikisoissa vuonna 1990. Menestyksen myötä hän sai jatkaa päävalmentajana seuraaviin Afrikan kisoihin, mutta tällä kertaa Algeria jäi alkulohkoon. 1990-luvun lopulla Kermali pääsi takaisin menestyksen tielle, kun hän johdatti toistamiseen MC Algerin Algerian mestariksi vuonna 1999. Sittemmin Kermali sai toimia hetkellisesti Algerian maajoukkueen päävalmentajana vuonna 2001. ===Meriitit=== *Algerian cup: 1967 *Algerian mestaruus: 1972, 1999 *Afrikan mestaruus: 1990 * Afro-Aasian cup: 1991 == Lähteet == Luokka:Algerialaiset jalkapalloilijat Luokka:Algerialaiset jalkapallovalmentajat Luokka:Vuonna 1931 syntyneet Luokka:Vuonna 2013 kuolleet
Gert Heidler

Gert Heidler (s. 30. tammikuuta 1948 Drauschkowitz, Saksa) on saksalainen entinen jalkapalloilija. == Ura == Heidler aloitti jalkapallon Vorwärtz Bautzenissa vuonna 1958. Hän pelasi seurassa kahdeksan vuotta ennen siirtymistään FSV Budissa Bautzeniin, joka pelasi DDR-Ligassa. Heidler pelasi seurassa joulukuuhun 1967 saakka, jonka jälkeen hän siirtyi Dynamo Dresdeniin. Dynamossa Heidler voitti viisi kertaa DDR-Oberligan mestaruuden, sekä pelasi 267 Oberliga-ottelua seurassa. Kaiken kaikkiaan Heidler edusti seuraa 699 pelissä. Pelaajauran jälkeen Heidler toimi Dynamossa valmentajaringissä, sekä valmensi seuran juniorijoukkueita. Lisäksi hän on toiminut FSV Lokomotive Dresdenin ja VfL Pirna-Copitzin valmentajana. Heidler pelasi DDR:n juniorimaajoukkueissa lukuisia kertoja. DDR:n maajoukkuetta hän edusti kaksitoista kertaa. Heidler oli myös mukana voittamassa olympiakultaa Montrealissa 1976. == Lähteet == == Aiheesta muualla == Luokka:Itäsaksalaiset jalkapalloilijat Luokka:Itäsaksalaiset olympiavoittajat Luokka:Vuonna 1948 syntyneet Luokka:Elävät henkilöt
Telinevoimistelun Euroopan-mestaruuskilpailut 2010

Vuoden 2010 telinevoimistelun Euroopan-mestaruuskilpailut järjestettiin Birminghamissa, Yhdistyneessä kuningaskunnassa 21. huhtikuuta – 2. toukokuuta. Yksilökilpailun moniottelut eivät kuuluneet kisojen ohjelmaan. ==Mitalistit== ===Miehet=== Teline Kultaa Kultaa Hopeaa Hopeaa Pronssia Pronssia Permanto Matthias Fahrig 15,650 Elefthérios Kosmídis 15,400 Daniel Purvis Marcel Nguyen 15,250 Hevonen Daniel Keatings 15,600 Louis Smith 15,375 Saso Bertoncelj 14,900 Renkaat Matteo Morandi 15,250 Samir Aït Saïd 15,100 Jordan Jovtšev 14,900 Hyppy Tomi Tuuha 15,975 Matthias Fahrig 15,962 Flavius Koczi 15,925 Nojapuut Yann Cucherat 15,275 Vasilios Tsolakidis 15,200 Adam Kierzkowski Hamilton Sabot 15,100 Rekki Vlásios Máras 15,400 Epke Zonderland 15,375 Philipp Boy Fabian Hambüchen 15,350 Joukkuekilpailu Fabian Hambüchen Philipp Boy Marcel Nguyen Matthias Fahrig Eugen Spiridonov 266,150 Louis Smith Daniel Keatings Samuel Hunter Kristian Thomas Daniel Purvis 263,025 Hamilton Sabot Cyril Tommasone Samir Aït Saïd Yann Rayepin Maoutoussamy Yann Cucherat 260,100 ===Naiset=== Teline Kultaa Kultaa Hopeaa Hopeaa Pronssia Pronssia Hyppy Jekaterina Kurbatova 14,287 Youna Dufournet 14,275 Tatjana Nabijeva 14,150 Eritasonojapuut Elizabeth Tweddle 15,875 Alija Mustafina 15,050 Natalija Kononenko 14,750 Puomi Amelia Racea 14,400 Alija Mustafina 14,375 Raluca Haidu 13,950 Permanto Elizabeth Tweddle 14,825 Anna Myzdrikova 14,325 Diana Chelaru 14,125 Joukkuekilpailu Alija Mustafina Tatjana Nabijeva Jekaterina Kurbatova Anne Mysdrikova Ksenija Semjonova 169,700 Elizabeth Tweddle Rebecca Downie Nicole Hibbert Niamh Rippin Jocelyn Hunt 168,275 Ana Porgras Amelia Racea Diana Chelaru Raluca Haidu 164,975 ==Tulokset== ===Miesten hyppy=== Sija Nimi Maa Tulos 1\. Tomi Tuuha 15,975 2\. Matthias Fahrig 15,962 3\. Flavius Koczi 15,925 4\. Jeffrey Wammes 15,862 5\. Marek Lyszczarz 15,800 6\. Marcel Nguyen 15,750 7\. Isaac Botella Perez 15,737 8\. Moutoussamy Rayepin 15,125 ==Mitalitaulukko== 1 3 3 1 7 2 2 3 1 6 3 2 1 3 6 4 1 2 2 5 5 1 2 0 3 6 1 0 4 5 7 1 0 0 1 7 1 0 0 1 9 0 1 0 1 10 0 0 1 1 10 0 0 1 1 10 0 0 1 1 10 0 0 1 1 ==Lähteet== *Yle Urheilu ==Aiheesta muualla== *Viralliset kisasivut 2010 Luokka:Birminghamin urheilu Luokka:Vuoden 2010 urheilu
Jörg Stübner

Jörg Stübner (23. heinäkuuta 1965 – 24. kesäkuuta 2019Dynamo Dresdens Idol Jörg Stübner ist tot ) oli entinen saksalainen jalkapalloilija, Hän pelasi pääosan urastaan, 182 Oberliga-ottelua, Dynamo Dresdenin keskikenttäpelaajana, ja teki 14 maalia. Itä-Saksan jalkapallomaajoukkueessa hän pelasi 47 ottelua vuosina 1984-1990.Spielerinfo Stübner DDR-Fußball == Lähteet == Luokka:Itäsaksalaiset jalkapalloilijat Luokka:Vuonna 1965 syntyneet Luokka:Vuonna 2019 kuolleet
Günter Schröter

Günter Schröter (3. toukokuuta 1927 – 10. helmikuuta 2016 Berliini) oli saksalainen jalkapalloilija. Hän pelasi Dynamo Dresdenissä vuosina 1950–1954 ja Dynamo Berlinissä vuosina 1954–1964. Itä-Saksan jalkapallomaajoukkueessa hän pelasi 39 ottelua ja teki 13 maalia.Spielerinfo Schröter DDR-Fußball == Lähteet == Luokka:Itäsaksalaiset jalkapalloilijat Luokka:Vuonna 1927 syntyneet Luokka:Vuonna 2016 kuolleet
Sufficiently Breathless

Sufficiently Breathless on Captain Beyondin studioalbumi vuodelta 1973. Edelliseen levyyn verrattuna albumi on musiikillisesti kevyempi. Kokoonpanoa oli täydennetty kosketinsoittajalla ja perkussionistilla, jotka toivat musiikkiin jazzmaisia vaikutteita. Albumin teko kärsi miehistönvaihdoksista ja huonosta levy-yhtiön tuesta, joiden seurauksena yhtye hajosi vuoden 1973 lopussa. == Kappaleet == #"Sufficiently Breathless" - 5:15 #"Bright Blue Tango" - 4:11 #"Drifting in Space" - 3:12 #"Evil Men" - 4:51 #"Starglow Energy" - 5:04 #"Distant Sun" - 4:42 #"Voyages of Past Travellers" - 1:46 #"Everything's a Circle" - 4:14 *kaikki kappaleet Lee Dorman == Muusikot == *Lee Dorman: basso *Guille Garcia: perkussiot *Larry "Rhino" Reinhardt: kitarat *Rod Evans: laulu *Marty Rodriguez: rummut, taustalaulu *Reese Wynans: kosketinsoittimet *Paul Hornsby: urut kappaleessa "Starglow Energy" Luokka:Vuoden 1973 albumit Luokka:Captain Beyondin albumit
Kim Böling

Kim Böling (s. 4. helmikuuta 1992 Närpiö) on suomalainen jalkapalloilija. Hän on pelipaikaltaan hyökkäävä keskikenttäpelaaja, joka voi pelata myös molemmilla laidoilla ja hyökkääjänä. Böling on Närpes Kraftin kasvatti. Hän pelasi närpiöläisjoukkueessa kakkosessa vuodet 2006–2009. Kausina 2010–2013 ja 2017 Böling edusti Veikkausliigassa pelannutta Vaasan Palloseuraa. Hän on pelannut poikamaajoukkueissa 26 kertaa 2007–2010. ==Aiheesta muualla== * Esittely VPS:n sivuilla Luokka:Suomalaiset jalkapalloilijat Luokka:Vuonna 1992 syntyneet Luokka:Elävät henkilöt
Detlef Schößler

Detlef Schößler (s. 3. lokakuuta 1962) on entinen saksalainen jalkapalloilija, joka siirtyi aktiiviuransa jälkeen valmentajaksi. Hän pelasi FC Magdeburgissa 168 liigaottelua vuosina 1979-1989, ja Dynamo Dresdenissä 150 ottelua vuosina 1989-1995. Itä-Saksan jalkapallomaajoukkueessa hän pelasi 18 ottelua vuosina 1986-1990.Germany - Player Data - S == Lähteet == Luokka:Itäsaksalaiset jalkapalloilijat Luokka:Vuonna 1962 syntyneet Luokka:Elävät henkilöt
Arnold Vosloo

Arnold Vosloo (s. 16. kesäkuuta 1962 Pretoria, Etelä-Afrikka) on afrikkalaissyntyinen yhdysvaltalainen näyttelijä. Hän on tullut tunnetuksi ylipappi Imhotepin roolistaan elokuvissa Muumio ja Muumion paluu sekä Habib Marwanin roolista televisiosarjassa 24. == Aiheesta muualla == * Luokka:Yhdysvaltalaiset elokuvanäyttelijät Luokka:Amerikaneteläafrikkalaiset Luokka:Vuonna 1962 syntyneet Luokka:Elävät henkilöt
Talatšyn

Talatšyn () eli Tolotšin (; , , ) on pieni kaupunki ja samanniminen piiri Valko-Venäjän koillisosassa Vitsebskin alueella. Vuoden 2009 väestönlaskennan aikaan hallintopiirissä asui 28 565 asukasta, mistä Talatšyn kaupungissa 10 155 ja Koh’anavan kaupunkimaisessa taajamassa 4 327 asukasta. Loput Talatšinskin piirin väestöstä olivat maaseutuasukkaita. Talatšyn on pääkaupunki Minskistä itään johtavan junaradan varrella. Valko-Venäjän rautateiden Minskin lähiliikenteen Oršan radan junat pysähtyvät Talatšynissä usealla asemalla tai seisakkeella. Länsilounaassa sijaitsevaan Minskiin on matkaa maanteitse 162 kilometriä ja naapurikaupunki Oršaan idässä 52 kilometriä. Nopea Varsova-Brest-Minsk-Orša-Moskova-valtatie E30 (M1) ohittaa Talatšynin keskustan 5 kilometrin etäisyydeltä pohjoisesta. Lähin piiri (raion) Talatšynin länsipuolella Minskin alueella on Krupki. == Lähteet== == Aiheesta muualla == * Lyhyt kaupunkikuvaus (BYcity.org) * Kaupunkikartta (BYcity.org) * WikiMapia karttalinkki Talatšyniin, kohteiden selitykset tai * Минское отделение Белорусской железной дороги - Выберите станцию - Minskin lähijunien sivusto reitteineen ja aikatauluineen - Talatšynin aseman aikataulut (Valko-Venäjän rautateiden Minskin osasto) * Talatšynin piiristä (vlib.by) * Valokuvia Talatšynin historiallisista rakennuksista ja muista kohteista * Valokuvia piiristä (Radzima.org) , ja * Valokuvia kaupungista (Radzima.org) , ja * Valko-Venäjän Ilmatieteen laitoksen sääennuste kaupunkiin * Toinen sääennuste paikkunnalle * Forecan sääennuste paikkakunnalle Luokka:Vitsebskin alueen kaupungit
The CW Television Network

The CW Television Network (The CW) on yhdysvaltalainen televisiokanava, joka aloitti lähetyksensä 18. syyskuuta 2006. The CW on CBS- ja The WB Television Network -televisioyhtiöiden yhteisyritys, joka esittää oman ohjelmistonsa lisäksi lopetettujen UPN:n (CBS:n omistama kanava) ja The WB:n ohjelmia. == The CW:n ohjelmia == * 90210 * Arrow * Carrien päiväkirjat (The Carrie Diaries) * Dynastia (Dynasty) * Eloonjääneet (The 100) * The Flash * Gossip Girl * Huippumalli haussa (America’s Next Top Model) * iZombie * Jane the Virgin * Legacies * Legends of Tomorrow * Melrose Place * Nikita * Noitapiiri (The Secret Circle) * Riverdale * Smallville * Supergirl * Supernatural * Sydänmailla (Hart of Dixie) * The Tomorrow People * Tunteet pelissä (One Tree Hill) * Valtiatar (Reign) * Vampyyrien sukua (The Originals) * Vampyyripäiväkirjat (The Vampire Diaries) * Vixen == Aiheesta muualla == * The CW:n virallinen sivusto *
Bernd Jakubowski

Bernd Jakubowski (10. joulukuuta 1952 Rostock – 25. heinäkuuta 2007) oli itäsaksalainen jalkapallomaalivahti. Jakubowskin ura alkoi Hansa Rostockissa. Hän siirtyi Dynamo Dresdeniin 1977 ja pelasi seurassa uransa loppuun asti voittaen liigamestaruuden kahdesti ja cupin kolmesti. Jakubowski edusti seuraa 183 liiga- ja 31 eurocupottelussa. Jakubowski voitti DDR:n maajoukkueessa hopeaa Moskovan olympialaisissa 1980. Pelaajauran päättymisen jälkeen Jakubowski työskenteli Dynamo Dresdenissä muun muassa urheilutoimenjohtajana ja apulaisvalmentajana. == Lähteet == Luokka:Itäsaksalaiset olympiamitalistit Luokka:Itäsaksalaiset jalkapallomaalivahdit Luokka:Vuonna 1952 syntyneet Luokka:Vuonna 2007 kuolleet
Erkki ja Leena

Erkki ja Leena on suomalaisen Popeda-yhtyeen kappale ja järjestyksessään toinen single. Se julkaistiin syyskuussa 1978. "Erkki ja Leena" on cover- versio Wayne Countyn kappaleesta "Eddie and Sheena". Kappale julkaistiin alun perin osoittamaan, ettei Popeda kuulunut "rasvapäihin" eikä "punkkeihin". Single äänitettiin MSL-studiossa. Hilse-levymerkillä työskennelleet kritisoivat myöhemmin singlen "huolimattomasti piirrettyä kantta". Kimmo Miettisen mielestä "Erkin" eli kuvassa esiintyvän "diinarin" puvun olisi pitänyt olla enemmän diinarin näköinen. Erkki ja Leena oli MSL-studion ensimmäinen julkaisu. == Kokoonpano == * Pate Mustajärvi – laulu * Arwo Mikkonen – kitara * Ari Puukka – kitara * Ilari Ainiala – bassokitara * Kai Holm – rummut == Aiheesta muualla == * Erkki ja Leena / Sammakkalaulu discogs.com -sivustolla Luokka:Popedan kappaleet Luokka:Vuoden 1978 kappaleet